google/wiki40b huggingface dataset:
Ortiporio

Poloha

Obec má rozlohu 5,06 km². Najvyšší bod je položený 1 236 m n. m. a najnižší bod 313 m n. m.

Obyvateľstvo

Počet obyvateľov obce je 129 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adam Kereškéni

Životopis

Základné školy navštevoval v Ostrihome, v Košiciach a v Bratislave, od 1729 člen jezuitskej rehole, študoval filozofiu v Trnave, 1730 novic v Trenčíne, 1733-1734 študoval fyziku a metafyziku v Trnave, 1739-1742 teológiu vo Viedni, 1743 v  Banskej Bystrici, PhDr. Od roku 1731 učiteľ v Esztergome, 1736 v Bratislave, 1737 v Trnave  a 1738 v Budíne, 1745 kazateľ a prof. v Esztergome, 1746-1748 v Trnave a i., správca tlačiarne v Košiciach, v Alba Iulii, riaditeľ seminára a školy a  do 1773 správca tlačiarne v Cluji. Preložil z taliančiny do maďarčiny dve jezuitské Metastasiove drámy, vydal cirkevné práce a básne.
Saint-Léonard-en-Beauce

Poloha

Obec má rozlohu 40,66 km². Najvyšší bod je položený 152 m n. m. a najnižší bod 113 m n. m.

Obyvateľstvo

Počet obyvateľov obce je 630 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Blackpool Tower

bB
Blackpool tower je veža s oceľovou konštrukciou v meste Blackpool v Anglicku. Pre verejnosť bola otvorená 14. mája 1894. Je to 158 metrová veža s vyhliadkovými plošinami vo výške 116, 125 a 131 metrov. Jej tvar a konštrukcia bola inšpirovaná Eiffelovou vežou v Paríži. Jej výstavba stála 41 000 libier.

Veža

Blackpool tower, oproti Eiffelovej veži, nie je samotne stojacou stavbou. Jej základňa je budova, v ktorej vystupuje blackpoolský cirkus. Z najvyššej platformy je možné vidieť Lancashire, južnú Cunbriu, severný Wales a Isle of Man. Dve ďalšie platformy a úplný vrchol veže sú prístupné len pre personál. Na najnižšie položenej platforme, vo výške 116 metrov, návštevníci majú možnosť pozrieť ulicu pod juhozápadným pilierom  cez sklenenú podlahu. Na úplnom vrchole veje vlajka EU, okrem príležitostí slávnostného osvetlenia veže. Celá veža je obyčajne nafarbená na tmavočerveno, ale pri príležitosti stého výročia ju natreli zlatou farbou.
Počas druhej svetovej vojny bola veža využitá ako radarová stanica RAF. V tej dobe ju hovorovo nazývali RAF Tower. .
Na veži sú v súčasnosti umiestnené vysielače pre miestnu FM stanicu Radio wave 96.5 a pre služby netýkajúce sa vysielania. Národné a regionálne stanice túto možnosť nevyužívajú, keďže je mesto adekvátne pokryté väčšími vysielačmi.

História

Nápad postaviť vežu pochádza z čias keď vtedajší primátor John Bickerstaffe zadal objednávku na novú pamätihodnosť pre Blackpool. V roku 1891 do stavby vložil 2 000 libier z vlastných peňazí . Spoločne s ostatnými investormi založili Blackpool Tower Company, ktorá dohliadala na stavbu a prevádzku veže až do roku 1964 . 
Dizajn veže pochádza od architektov Jamesa Maxwell-a a Charlesa Tuke-a, ktorí dohliadali na stavbu betónového základu ako aj oceľovú konštrukciu. Obidvaja však zomreli krátko pred otvorením v roku 1894. Celková náklady na stavbu boli 300 000 libier (prepočítané na dnešné pomery je to približne 21 miliónov).
Najstaršou časťou veže je akvárium, ktoré postavili 20 rokov pred samotnou vežou. Z dôvodu veľkej popularity medzi obyvateľmi sa rozhodli ho nezbúrať, ale jednoducho postavili vežu okolo neho. Akvárium je stále otvorené, jej vnútrajšok je však kompletne zmenený.
Slávna  Tanečná sála  veže bola postavená v rokoch 1897-1898 podľa návrhu Franka Matcham-a, pre publikum ju otvorili v máji 1899. Pred jej prestavbou to bol tzv.  Pavilón v zadnej časti veže.

Veža a  Blackpool

Mesto Blackpool je populárnym letoviskom a veža je stále divácky zaujímavou pamätihodnosťou. Každoročne je vysvietená počas slávností v meste, keď mesto a pobrežie je ozdobené monohofarebnými žiarovkami niekoľko kilometrov pozdĺž pobrežia.
Vo areáli veže sa nachádza aj orgán Wulitzer, na čom hral Reginald Dixon 40 rokov, a na ktorom sa stále každodenne hrá počas prázdninového obdobia.
Letisko Nikolu Teslu Belehrad

História

Belehradské letisko bolo otvorené v roku 1927. V roku 1928 začali srbské aerolinky Aeroput z letiska prepravovať prvých cestujúcich. Do začiatku druhej svetovej vojny využívali letisko aj spoločnosti Air France, KLM a British Airways. Počas druhej svetovej vojny bolo letisko obsadené nemeckou armádou.

Koniec vojny

V roku 1944 bolo letisko zrenovované a do konca vojny bolo používané Juhosláviou a Sovietskym zväzom. Civilná doprava bola opäť zavedená v roku 1945. V roku 1947 začala letisko používať opäť Jat Airways a JUSTA. S nástupom prúdových dopravných lietadiel sa belehradské medzinárodné letisko stávalo čoraz viac používanejším.
Carla Cox

Kariéra

Carla Cox začínala v pornopriemysle v roku 2006, vo veku 22 rokov. Na svojom konte má viac ako 500 pornofilmov.
Majstrovstvá sveta vo futbale 2006

Kalendár zápasov

Prvý zápas Majstrovstiev sveta sa uskutočnil 9. júna 2006 a posledný (finále) 9. júla 2006. Pre chronologický zoznam zápasov pozri Kalendár Majstrovstiev sveta vo futbale 2006.

Bodový systém

Systém hry v základných skupinách bude ligový. Každé mužstvo hrá s ostatnými v skupine jeden zápas. Víťaz získa tri body, za remízu je jeden bod a za prehru žiadny.

Červené karty

Hráč, ktorý dostane červenú kartu je okamžite vylúčený zo zápasu a automaticky suspendovaný v ďalšom zápase. Iba vo vzácnych prípadoch (pri chybe rozhodcu) FIFA dovoľuje odvolanie sa proti červenej karte. Ak hráč dostane červenú kartu počas posledného stretnutia svojho mužstva, suspendácia sa prenáša na ďalší medzinárodný turnaj. Napríklad ak je hráč európskeho mužstva vylúčený v osemfinále, v ktorom jeho mužstvo prehrá, bude chýbať v prvom zápase svojho mužstva v kvalifikácii na Euro 2008.

Žlté karty

Ak hráč dostane jednu žltú kartu v dvoch zápasoch v skupine alebo vo vyraďovacích bojoch, bude mužstvu chýbať v nasledujúcom zápase. Jedna žltá karta sa neprenáša z bojov v skupinách do vyraďovacích bojov. Ak však hráč dostane druhú žltú kartu v poslednom zápase v skupine, bude mužstvu chýbať v osemfinálovom zápase. Trest za dve žlté karty v dvoch zápasoch sa neprenáša do ďalších medzinárodných turnajov.

Dodatočné potrestanie

Za vážnejšie previnenia môže disciplinárna komisia FIFA udeliť dodatočné tresty. Disciplinárna komisia môže potrestať aj zákroky, ktoré ušli pozornosti rozhodcu počas zápasu a udeliť administratívnu červenú kartu a suspendáciu. Keďže neexistuje odvolanie sa proti červenej karte udelenej priamo v zápase, ani komisia nemôže dodatočne zmeniť tresty udelené v zápase. Napríklad ak je hráč potrestaný za nedovolený zákrok žltou kartou, disciplinárna komisia nemôže dodatočne zmeniť kartu na červenú, ale ak zákrok hráča ostane nepotrestaný, môže disciplinárna komisia po zhliadnutí videa dodatočne udeliť hráčovi červenú kartu.
Dance-punk

Predchodcovia

Mnoho skupín v post-punkovej ére prijalo rytmickejšie tempo, spojené z tancom. Tieto skupiny boli ovplyvnené diskom, funkom, a ďalšími tanečnými žánrami populárnymi v tej dobe a aj práce umelcov ako David Bowie, Brian Eno, Iggy Pop a niektoré nahrávky nemeckých skupín podobné krautrocku. Vplyv 80-tych rokov mali skupiny Public Image Ltd., Gang of Four, New Order, Killing Joke, The Cure, a Siouxsie and the Banshees. Dance-punk v New Yorku hrali skupiny ako Material, The B-52's, James Chance and the Contortions, Cristina Monet, ESG a Liquid Liquid. Nemecká punk speváčka Nina Hagen mala undergroundový tanečný hit „New York New York“, ktorý spájal punkový (a operový) spev s disko beatmi. Proto-dance-punkové scény sa tiež vyvinuli v Nemecko (Neue Deutsche Welle), Francúzsku (Coldwave) a v Brazílii. Skorí predchodcovia dance-punku sa významne prekrývali so žánrami ako synthpop, electropop, new wave, art punk, a niektoré tiež gothic rock.
Avanton

Poloha

Obec má rozlohu 10,8 km². Najvyšší bod je položený 132 m n. m. a najnižší bod 98 m n. m.

Obyvateľstvo

Počet obyvateľov obce je 1 819 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gendrey (obec)

Poloha

Obec má rozlohu 13,9 km². Najvyšší bod je položený 371 m n. m. a najnižší bod 222 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Azud

Životopis

Absolvoval gymnázium v Košiciach. Študoval na Právnickej fakulte UK v Bratislave, v roku 1952 JUDr. V roku 1960 získal hodnosť kandidáta vied. V roku 1964 bol menovaný za docenta. V roku 1977 získal hodnosť doktora vied. Od roku 1998 je profesorom. Od roku 1952 pôsobil v Ústave štátu a práva SAV v Bratislave, kde v rokoch 1969 – 1976 zastával miesto riaditeľa. V rokoch 1995 – 2003 pôsobil ako vysokoškolský profesor a vedúci Katedry medzinárodných vzťahov a diplomacie na Fakulte politických vied a medzinárodných vzťahov UMB v Banskej Bystrici.
Bol členom Európskej asociácie pre výskum mieru, International Law Association, Slovenskej spoločnosti pre medzinárodné právo pri SAV. V roku 1976 sa stal členom Stáleho arbitrážneho dvora v Haagu.
Jeho vedeckovýskumná činnosť bola zameraná na problémy medzinárodného práva a medzinárodných vzťahov, kozmického práva, ľudských práv i ďalších oblastí. Publikácie s týmito témami patria medzi jeho najvýznamnejšie. Publikoval približne 200 štúdií v odborných časopisoch doma i v zahraničí, na jeho dielo boli uverejnené recenzie, ohlasy a citácie doma i v zahraničí.
Je pochovaný v bratislavskom krematóriu.

Ocenenie

Je držiteľom Zlatej medaily SAV za rozvoj vedy (1968), Zlatej medaily UK v Bratislave za rozvoj vedy, Zlatá čestná plaketa SAV Ľ. Štúra za zásluhy v spoločenských vedách a Zlatá medaila UMB.
Quers

Poloha

Obec má rozlohu 9,93 km². Najvyšší bod je položený 339 m n. m. a najnižší bod 277 m n. m.

Obyvateľstvo

Počet obyvateľov obce je 358 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kontinentálny pohár v ľadovom hokeji 2010/2011

Ročník 2010/2011 bol štrnástym ročníkom Kontinentálneho pohára v ľadovom hokeji. O trofej súťažilo osemnásť tímov z osemnástich krajín. Prvé zápasy sa odohrali 24. septembra 2010, finálový turnaj vyvrcholil 16. januára 2011.

1. kolo

Prvé kolo sa hralo 24. až 26. septembra 2010.

2. kolo

Zápasy dvoch skupín druhého kola sa odohrali v dňoch 22. - 24. októbra 2010.

3. kolo

Víťazi dvoch skupín tretieho kola si zabezpečili postup do bieloruskeho finále. Termín bol 26. až 28. novembra 2010.
Apolónov chrám (Pompeje)

Apolónov chrám bola stavba antického chrámu nachádzajúca sa na západnej strane hlavného fóra v Pompejach.
Apolónov kult bol nepochybne jedným z najdôležitejších kultov v starovekých Pompejach. Pokiaľ Sullovi kolonisti nezaviedli kult Kapitolskej trojice (v roku 80 pred Kr.), bol Apolón dokonca považovaný za najvyššieho ochrancu mesta.
Chrámu, ktorého skromné pozostatky sú dnes zachované, predchádzala stavba svätyne postavenej pravdepodobne v ranom období 6. storočia pred Kr. na západnom výbežku lávovej plošiny, ktorá zasahovala do mestského okrsku, zasväteného ešte od gréckych čias kultu boha Apolóna. O vzhľade svätyne sa však nevie prakticky nič. V neskoršom období, za nadvlády Samnitov, bola stavba strhnutá, aby urobila priestor novému chrámu.
Stavba bola pôdorysne orientovaná súbežne s fórom. Vo svojej najrannejšej fáze zaberala omnoho väčší priestor. Východným priečelím dokonca zaberala časť hlavného fóra. Pri novom stavebnom usporiadaní hlavného fóra v priebehu 2. storočia pred Kr. sa pôdorys chrámu zmenšil a vzhľadovo nadobudla stavba definitívnu podobu.
Podobne ako iné chrámy v Pompejach je i Apolónov chrám vybudovaný v tzv. italickom stavebnom štýle, ktorý sa od klasického gréckeho odlišuje tým, že budova bola postavená na vyvýšenom pódiu. K chrámu viedlo impozantné schodisko. Chrám nemal klasickú predsieň; celá stavba bola obklopená dvadsiatimiôsmimi korintskými stĺpmi. Priečeliu chrámu dominovala šestica, v strede rozostúpených stĺpov, nesúca mohutný architráv s reliéfnym vlysom.
Pred mohutným schodiskom sa dodnes nachádza oltár z bieleho mramoru, pochádzajúci z republikánskej doby. Zaujímavým stavebným doplnkom je dodnes stojaci iónsky stĺp pred schodiskom, na ktorom boli umiestnené slnečné hodiny.
Celý okrsok s Apolónovým chrámom lemovali arkády tvorené korintskými stĺpmi a nádržkami na očistnú vodu. Na podstavcoch pred stĺporadím stálo viacero sôch, ktoré sú dnes uložené v zbierkach Národného archeologického múzea v Neapole. Boli medzi nimi aj bronzové sochy Apolóna a Diany v podobe lukostrelcov, ktorých kópie sú dnes vystavené vo svätyni. V zadnej časti arkád boli na stene vymaľované scény z Iliady.
Tak ako mnoho pompejských budov aj Apolónovu svätyňu ťažko poškodilo zemetrasenie v roku 62 po Kr. a v čase ničivej pohromy v roku 79 po Kr. ešte neskončili práce na jej obnove. Napriek tomu to čo z kedysi nádhernej stavby ostalo, umožňuje rekonštruovať celé dejiny Pompejí od počiatku až k ich tragickému koncu. Stavba Apolónovho chrámu podáva svedectvo o sociálnych a kultúrnych premenách mesta, ku ktorým došlo v priebehu stáročí.
Schopperten

Poloha

Obec má rozlohu 4,19 km². Najvyšší bod je položený 245 m n. m. a najnižší bod 213 m n. m.

Obyvateľstvo

Počet obyvateľov obce je 402 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sin with Sebastian

Hudobná kariéra

V roku 1995 sa v Európe preslávil hitom „Shut Up (and Sleep with Me)“, ktorý sa umiestnil v hitparádach na 1. mieste hlavne v Španielsku, Rakúsku, Fínsku, Mexiku, a v rebríčku Top 10 v ostatných krajinách Európy.
Počas svojej kariéry v deväťdesiatych rokoch, vydal iba 3 skladby a jeden album pod názvom Golden Boy.
Návrat na scénu ohlásil začiatkom roka 2007 a spoločne s gitaristom Tomom Steinbrecherom vydali dve nové skladby „Fuck You (I am in Love)“ a „That´s all? I´m not satisfied“. V roku 2011 vydal skladbu „Wake Up“ spoločne s bývalou pornoherečkou Dolly Buster.
Diaľnica A7 (Chorvátsko)

História

Výstavba diaľnice A7 sa začala ešte na prelome rokov 1989 a 1990 na úseku Matulji-Jušići, ktorý bol otvorený v roku 1991 v polovičnom profile. V nasledujúcich rokoch výstavba nepokračovala a obnovená bola až na prelome tisícročí. 
Dňa 30. júna 2005 bol otvorený úsek od slovinskej hranice po križovatku Matulji, kde sa križuje s diaľnicou A8, ktorá je však dodnes len v polovičnom profile. V decembri 2006 bol otvorený prvý úsek obchvatu Rijeky (Orehovica-Sveti Kuzam) a dokončený bol 22. decembra 2009. Tento úsek prechádza veľmi členitým terénom a preto patrí medzi  najdrahšie úseky v krajine. Celý obchvat je vybudovaný len v parametroch rýchlostnej cesty (brza cesta).
Vo výstavbe je úsek Sveti Kuzam-Križišće, ktorý vylepší dostupnosť ostrova Krk. Vystavané tu budú tri tunely a päť viaduktov a otvorenie sa plánuje na leto roku 2012.

Budúcnosť

V štádiu plánovania je náhradný úsek za obchvat Rijeky, ktorý prechádza intravilánom mesta a preto môže v budúcnosti dôjsť k zahlteniu mesta najmä tranzitnou dopravou. Tento úsek bude viesť od križovatky Permani oblúkom východne od mesta a ďalej bude pokračovať okolo mesta Senj až ku križovatke Žuta Lokva s diaľnicou A1.
Predné termíny sú momentálne nejasné. V minulosti sa uvažovalo o začatí výstavby v roku 2009, no v dôsledku finančnej krízy bola odsunutá na neurčito. Po dostavbe tohto úseku bude súčasný obchvat Rijeky vrátane úseku Sveti Kuzam-Križišće preradený ku štátnym cestám.
Narcy (Nièvre)

Poloha

Obec má rozlohu 29,14 km². Najvyšší bod je položený 278 m n. m. a najnižší bod 157 m n. m.

Obyvateľstvo

Počet obyvateľov obce je 543 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pej-ťing ta-süe

Pej-ťing ta-süe alebo Pekinská univerzita (nesprávne: Pekingská univerzita; pchin-jin: Běijīng Dàxué – slov. prepis Pej-ťing ta-süe – čínskymi znakmi 北京大学) alebo Pej-ta (pchin-jin: Běidà – slov. prepis Pej-ta – čínskymi znakmi 北大) je významná univerzita v Pekingu, hlavnom meste Číny. Bola založená v roku 1898 v rámci Stodňovej reformy súčasne so zrušením Štátnej akadémie (Kuo-c'-ťien), ktorú nahradila. Ide o najstaršiu čínsku univerzitu a zároveň o jednu z najlepších čínskych univerzít. Je členom Ťiou-siao Lien-meng, spoločenstva deviatich prestížnych čínskych univerzít.
Prednášky na tejto univerzite navštevoval napríklad Mao Ce-tung a učil tu napríklad Lu Sün.
Velje

Velje je jazero v Rusku.

Vodný režim

Prehradením odtoku rieky Javona bolo celé povodie Velje pripojené k povodiu jazera Šlino. Cez jazero Šlino a z nej odtekajúcu rieku Šlina sa voda z Velje dostáva do rieky Cna. Tá ústi do Hornovolockého vodného systému.
Andrej Dudich

Biografia

Hoci bol slovenský rodák študovať odišiel do Maďarska, kde navštevoval gymnázium v Ostrihome, kde v roku 1913 maturoval. Prírodopis a zemepis študoval na univerzite v Budapešti, kde bol v roku 1922 promovaný za doktora filozofie a v roku 1925 získal docentúru. Od roku 1919 pôsobil ako kustód zoologického oddelenia Maďarského národného múzea v Budapešti. Odtiaľto neskôr odchádza pracovať ako pedagóg na univerzitu do Budapešti, kde od roku 1934 prednášal ako mimoriadny profesor. Bol zakladateľom a vedúcim univerzitného zoologického ústavu a v roku 1936 bol menovaný a ustanovený univerzitným profesorom. Zomrel v roku 1971 v Budapešti.

Entomologické aktivity

V entomológii sa zaoberal hlavne štúdiom chrobákov (Coleoptera) ale tiež radom vší (Anoplura). V neskoršom období sa venoval aj skupine kôrovcov (Crustacea). Bol priekopníkom matematicko - štatických metód pri štúdiu variability hmyzu (Insecta) a zaoberal sa aj faunistikou a taxonómiou hmyzu a kôrovcov.
Pre slovenskú entomológiu majú veľký význam Dudichove veľmi časté návštevy a faunistické prieskumy regionálnej oblasti okolia Tekova, odkiaľ spracoval viacerá štúdie, ktoré boli venované výskytu chrobákov, stonožiek (Chilopoda) a mnohonôžiek (Diplopoda). Zaujímavú štúdiu venoval tiež vodnej faune rieky Hron. Svoje práce publikoval v časopisoch Rovartani lapok, Entomologische Blätter, Acta zoologica Hungarica, Fragmenta faunistica Hungarica a iné.
Jeho zbierka chrobákov je asi od roku 1920 v Maďarskom národnom múzeu v Budapešti.
Singapurský samit

Singapurský samit bola bilaterálna schôdzka predstaviteľov Spojených štátov amerických a Severnej Kórey (KĽDR). Odohrala sa 12. júna 2018 v Singapure na ostrove Sentosa, odtiaľ jej pomenovanie. Išlo o prvé stretnutie medzi vodcami týchto krajín. Bolo pripravované sériou bilaterálnych stretnutí v Bielom dome a v Pchjongjangu za účasti diplomatov oboch strán, o. i. amerického ministra zahraničia Mika Pompea.
Chatel-Chéhéry

Poloha

Obec má rozlohu 16,08 km². Najvyšší bod je položený 246 m n. m. a najnižší bod 129 m n. m.

Obyvateľstvo

Počet obyvateľov obce je 164 obyvateľov (2009).
Graf vývoja obyvateľstva:
Zdroje: INSEE
Nordausques

Poloha

Obec má rozlohu 5,94 km². Najvyšší bod je položený 98 m n. m. a najnižší bod 12 m n. m.

Obyvateľstvo

Počet obyvateľov obce je 1 018 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tombebœuf

Poloha

Obec má rozlohu 18,38 km². Najvyšší bod je položený 162 m n. m. a najnižší bod 57 m n. m.

Obyvateľstvo

Počet obyvateľov obce je 445 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Konodonty

Význam

Dlhú dobu boli známe iba ako mikroskopické fosfatizované zvyšky zubov, známe ako konodontové telieska, pozostatky mäkkých častí týchto organizmov sú veľmi zriedkavé (známe iba z dvoch lokalít Južnej Afriky a Škótska). Konodonty, predovšetkým konodontové telieska sú významné zo stratigrafického hľadiska. 
Konodontové telieska sú úspešne používané pri zisťovaní teplotnej alterácie usadených hornín. Používa sa tzv. farebný alteračný index (colour alteration index – CAI). Jeho podstatou je fakt, že na základe zmien farieb konodontov od svetlo jantárovej po čiernu možno odlíšiť teplotné postihnutie hornín, v ktorých boli fosílie nájdené, zodpovedajú teplotám od 50 – 350 °C.

Stavba tela

Mali úzke a dlhé telo (väčšinou 3 – 4 cm, zriedkavo do 10 cm). V chvostovej časti sa nachádzala plutva. Najčastejšie nachádzané konodontové telieska majú priemer 0,1 až 2 mm, zriedkavo do 7 mm. Sú to prevažne fosfatické telieska, rôzneho kónické až listovitého tvaru, ktoré tvorili zrejme súčasť ich ústneho aparátu. Konodontové telieska sa získavajú rozpúšťaním sedimentu v kyselinách. Z karbonátov sa získavajú rozpúšťaním v kyseline octovej alebo mravčej. Z kremitých hornín pomocou kyseliny fluorovodíkovej.

Spôsob života

Konodonty boli morské organizmy, ktorých pozostatky sú nachádzané v najrôznejších prostrediach, od hlbokovodného po plytkovodné.

Dejiny výskumu

Objavené v Rusku v 40. rokoch 19. storočia paleontológom nemeckého pôvodu Ch. I. Panderom v ordovických horninách okolia Petrohradu, devónskych horninách v Lotyšsku, karbóne okolia Moskvy a Tuly. Po prvýkrát vedecky opísané v roku 1856. Na Slovensku sa ich výskumu venoval ako prvý R. Mock.
Chránená krajinná oblasť Železné hory

Reliéf krajiny

CHKO zaujíma centrálnu časť Železných hôr. Najvyššími vrcholmi sú Vestec s 668 m n. m. a Spálava so 663 m n. m.. Najnižšie miesta sú pri Podhořanoch a Slatiňanoch so zhodnou nadmorskou výškou 268 metrov.
Nápadným útvarom je hlavný hrebeň, ktorý sa ťahá od Ždírca nad Doubravou do Podhořan a ďalej k Týncu nad Labem. V tomto hrebeni sú vedľa početných vrcholov (vrátane Vestca a Spálavy) nápadné i rokliny. Najväčšie a najkrajšie sú Lovětínská a Hedvíkovská, ktoré prerážajú hlavný hrebeň pri Třemošnici a Závratke.
Na severnej strane CHKO je najnápadnejšia Bučina, kopec medzi Kraskovom a Prachovicami, s nadmorskou výškou 606 metrov. Pri Slatiňanoch s nadmorskou výškou 391 metrov je kopec Hůra.
V severnej časti CHKO je jediná veľká roklina vytvorená riekou Chrudimkou. Tento kaňon je chránený v rámci prírodných rezervácií Krkanka a Strádovské peklo.
Južne od hlavného hrebeňa je nižšia časť zvaná Dlouhá mez. Z neho je nápadný pri Libici nad Doubravou kopec Hradiště. Ďalej na juh medzi Bílkem a Chotěbořou je malebné kaňonovité údolie rieky Doubravy. Medzi Ždírcom nad Doubravou a Studencom leží tiahly chrbát Cerhovy.

Flóra

Na území CHKO je registrovaných viac, ako 1 200 druhov vyšších rastlín, z toho asi 1 000 druhov domácich t. j. druhov prirodzene sa vyskytujúcich.

Fauna

Na území CHKO žije viac ako 75 druhov mäkkýšov, významnými sú tiež motýle zvlášť v oblasti Dlouhé meze (celkový počet druhov motýlej fauny v oblasti je 1 262). Zo stavovcov bolo zaznamenaných 230 druhov (24 rýb, 12 obojživelníkov, 7 plazov, 141 vtákov a 46 cicavcov).

Lyžovanie

Na území CHKO a v jej tesnom okolí sa nachádza 6 zjazdoviek s lyžiarskymi vlekmi – Trhová Kamenice, Hluboká, Chotěboř, Vápenný Podol, Horní Bradlo a Nasavrky.
Divertikulóza

Divertikulóza hrubého čreva alebo divertikulárna choroba je časté ochorenie vo vyspelých krajinách. Ide o tvorbu vychlípenín (vačkov) v stene hrubého čreva. V najväčšej miere sa vyskytujú v poslednom úseku hrubého čreva – esovitej kľučke (colon sigmoideum). Vznikajú vyklenutím sliznice pod tlakom obsahu čreva spravidla v miestach, kde je stena čreva najslabšia – v miestach prechodu ciev cez črevnú stenu a v medzerách medzi zväzkami svaloviny. Príčinou býva porucha vyprázdňovania u osôb, ktoré konzumujú stravu s malým podielom nestráviteľných zvyškov, produkujúcu tuhú, málo objemnú stolicu, ktorá sa vyprázdňuje pod vyšším tlakom.
Divertikulóza postihuje hlavne staršie osoby. Rizikovými faktormi sú sedavý spôsob života, obezita, fajčenie a strava, produkujúca málo objemnú stolicu. Divertikulóza je prevažne bezpríznaková, ale podkladom pomerne častého zápalového ochorenia – divertikulitídy. Menej často sú divertikly zdrojom krvácania, zriedkavo dochádza k prederaveniu (perforácii). Diagnóza sa najčastejšie stanovuje na základe nálezu irrigoskopického alebo kolonoskopického vyšetrenia. Liečba, zabraňujúca zväčšovaniu rozsahu ochorenia a komplikáciam spočíva hlavne v úprave stravovacích návykov a životného štýlu.
Terminológia je nejednotná. Väčšinou sa rozdeľuje na nekomplikovanú (asymptomatickú) divertikulózu a komplikovanú (symptomatickú) divertikulózu. Nekomplikovaná divertikulóza sa neprejavuje príznakmi a býva najčastejšie zistená ako náhodný nález pri kolonoskopickom vyšetrení. Komplikovaná divertikulóza sa môže prejavovať chronickou bolesťou brucha, krvácaním do stolice a akútnym zápalom niektorého z divertiklov – divertikulitídou, spravidla akútnou ľavostrannnou divertikulitídou.